Futbol bo‘yicha italiyalik murabbiy Karlo Anchelotti kelajakda qayerda faoliyatini davom ettirishni xohlashi borasida o‘z fikrlari bilan o‘rtoqlashdi. «Menda Fransiya va Ispaniyadagi faoliyatim davomida to‘plangan fantastik tajriba bor. Eng asosiysi raqobatbardosh, yaxshi loyihaga ega jamoani topish. Imkon qadar bu Angliya chempionati jamoasi bo‘lgani ma’qul». «Mavsum yakunigacha ishsiz dam olmoqchiman. Undan keyin esa o‘zimga yangi jamoa qidirib ko‘raman», – deya ta’kidladi Anchelotti. Eslatib o‘tamiz, oldinroq Anchelotti APLda «Chelsi» bosh murabbiyi sifatida ish olib borgan.